galenus.de-typis-liber 5
Τύπων δὲ διπλοῦνται οἱ πρῶτοι καλούμενοι , οἷον ἀμφημερινὸς , τριταῖος , τεταρταῖος . ἀμφημερινὸς μὲν οὖν ἐστι διπλοῦς ὁ καθ’ ἑκάστην ἡμέραν δὶς ἐπισημαίνων ὁμοίως , δίς τε ἐπανιείς · δύο τριταῖοι δὲ τυγχάνουσιν , ὁπότε διαφόρων ἐπισημασιῶν καθ’ ἑκάστην ἡμέραν ἐπιγινομένων ἑαυτοῖς διὰ τρίτης ἀπαντῶσι · τεταρταῖοι δὲ , ὁπότ’ ἂν μιᾶς ἡμέρας γινομένης καλῆς , ἑξῆς δυσὶν ἡμέραις συμβαίνει πυρέσσειν , τῶν διὰ τεσσάρων σχημάτων καθ’ ἑκάστην τῶν ἐπισημασιῶν τῶν ὡρῶν ἀποσωζομένων . ἐπιπλέκεται δὲ ἀμφημερινὸς τριταίῳ , ὅταν ἡ μὲν α΄ τῶν ἡμερῶν δὶς ἐπισημαίνῃ καὶ δὶς ἀνίῃ · ἡ δ’ ἑξῆς ἅπαξ · τρίτη δὲ πάλιν ὁμοίως πρώτῃ . ἐπιπλέκεται δὲ ἀμφημερινὸς τεταρταίῳ , ὅταν τῇ μὲν α΄ δὶς ἐπισημαίνῃ · ταῖς δ’ ἑξῆς δυσὶν ἅπαξ · τῇ δ΄ ὁμοίως δίς . συμπλέκονται δὲ ἀλλήλοις ἀμφημερινὸς , τριταῖος καὶ τεταρταῖος , ὅταν ἡ μὲν α΄ τῶν ἡμερῶν τρεῖς ἐπισημασίας ἔχῃ καὶ τρεῖς ἐπανέσεις · ἡ δὲ β΄ μίαν · ἡ δὲ γ΄ δύο , καὶ ἡ δ΄ τρεῖς , καὶ ἡ ε΄ μίαν , ἡ στ΄ δὲ δύο , ἑβδόμη δὲ πάλιν τρεῖς , καὶ αἱ λοιπαὶ τὴν αὐτὴν ταῖς πρώταις τάξιν φυλάττουσι , καὶ καθ’ ἕτερον τρόπον συμβάλλουσιν οἱ τύποι , καὶ εἰς τὸ αὐτὸ σχῆμα παραγίγνονται . ἐπιπλέκεται δὲ τριταῖος τεταρταίῳ , ὅταν ἡ μὲν α΄ τῶν ἡμερῶν δύο ἐπισημασίας ἐνέγκῃ καὶ δύο ἀνέσεις · ἡ δὲ β΄ μηδ’ ὅλως · τρίτη δὲ ἅπαξ · καὶ τετάρτη πάλιν ὁμοίως , ὡσαύτως καὶ αἱ ἑξῆς . ἐπιπλέκεται δὲ τριταῖος , τεταρταῖος καὶ πεμπταῖος , ὅταν τῇ μὲν α΄ τῶν ἡμερῶν ἐπισημανθῆναι συμβῇ , τῇ β΄ δ’ ἀναστῆναι · καὶ πάλιν τῇ τρίτῃ τριταῖος , καὶ τῇ τετάρτῃ τεταρταῖος , καὶ τῇ πέμπτῃ ἅμα ἅπαξ . καὶ ἄλλως δέ πως τούτου τοῦ τύπου ἡ εἰσβολὴ γίγνεται , οὐδὲν ἧττον εἰς τὸν αὐτὸν τύπον τῆς τάξεως ἐμπιπτούσης τῆς τριταίου πρὸς τὸν ἡμιτριταῖον συμπλοκῆς , καθάπερ ἐπὶ τῆς ὑπογραφῆς ἔχει ταύτης . τῇ α΄ ἤρξατο ἀπὸ ἑσπέρας μετὰ ῥίγους καὶ ἔλυσεν ἕως πρωῒ , παρέμεινε δὲ ἕως ὥρας ὀγδόης · εἶτα ἐμπίπτει ἐπισημασία μετὰ περιψύξεως , καὶ μένει τὴν ἐρχομένην νύκτα καὶ τῆς ἡμέρας ἕως ὥρας η΄ καὶ , πάλιν ἄνεσις ἀκολουθεῖ , εἶτα εἰς τὴν νύκτα πάλιν ἐπισημασία μετὰ ῥίγους , καὶ εἰς ἡμέραν πάλιν ἄνεσις ὁμοία τῇ ἀναλόγῳ , καὶ ἑξῆς κύκλος ὁμοίως .
Lemmas: τύπος δέ διπλόω ὁ πρῶτος καλέω , οἷος ἀμφημερινός , τριταῖος , τεταρταῖος . ἀμφημερινός μέν οὖν εἰμί διπλόος ὁ κατά ἕκαστος ἡμέρα δίς ἐπισημαίνω ὅμοιος , δίς τε ἐπανίημι · δύο τριταῖος δέ τυγχάνω , ὁπότε διάφορος ἐπισημασία κατά ἕκαστος ἡμέρα ἐπιγίγνομαι ἑαυτοῦ διά τρίτος ἀπαντάω · τεταρταῖος δέ , ὁπότε ἄν εἷς ἡμέρα γίγνομαι καλός , ἑξῆς δύο ἡμέρα συμβαίνω πυρέσσω , ὁ διά τέσσαρες σχῆμα κατά ἕκαστος ὁ ἐπισημασία ὁ ὥρα ἀποσῴζω . ἐπιπλέκω δέ ἀμφημερινός τριταῖος , ὅταν ὁ μέν αʹ ὁ ἡμέρα δίς ἐπισημαίνω καί δίς ἀνέρχομαι · ὁ δέ ἑξῆς ἅπαξ · τρίτος δέ πάλιν ὅμοιος πρῶτος . ἐπιπλέκω δέ ἀμφημερινός τεταρταῖος , ὅταν ὁ μέν αʹ δίς ἐπισημαίνω · ὁ δέ ἑξῆς δύο ἅπαξ · ὁ δέ ὅμοιος δίς . συμπλέκω δέ ἀλλήλων ἀμφημερινός , τριταῖος καί τεταρταῖος , ὅταν ὁ μέν αʹ ὁ ἡμέρα τρεῖς ἐπισημασία ἔχω καί τρεῖς ἐπάνεσις · ὁ δέ βʹ εἷς · ὁ δέ γʹ δύο , καί ὁ δʹ τρεῖς , καί ὁ πέντε εἷς , ὁ στʹ δέ δύο , ἕβδομος δέ πάλιν τρεῖς , καί ὁ λοιπός ὁ αὐτός ὁ πρῶτος τάξις φυλάσσω , καί κατά ἕτερος τρόπος συμβάλλω ὁ τύπος , καί εἰς ὁ αὐτός σχῆμα παραγίγνομαι . ἐπιπλέκω δέ τριταῖος τεταρταῖος , ὅταν ὁ μέν αʹ ὁ ἡμέρα δύο ἐπισημασία φέρω καί δύο ἄνεσις · ὁ δέ βʹ μηδέ ὅλος · τρίτος δέ ἅπαξ · καί τέταρτος πάλιν ὅμοιος , ὡσαύτως καί ὁ ἑξῆς . ἐπιπλέκω δέ τριταῖος , τεταρταῖος καί πεμπταῖος , ὅταν ὁ μέν αʹ ὁ ἡμέρα ἐπισημαίνω συμβαίνω , ὁ βʹ δέ ἀνίστημι · καί πάλιν ὁ τρίτος τριταῖος , καί ὁ τέταρτος τεταρταῖος , καί ὁ πέμπτος ἅμα ἅπαξ . καί ἄλλος δέ πως οὗτος ὁ τύπος ὁ εἰσβολή γίγνομαι , οὐδείς ἥσσων εἰς ὁ αὐτός τύπος ὁ τάξις ἐμπίπτω ὁ τριταῖος πρός ὁ ἡμιτριταῖος συμπλοκή , καθά ἐπί ὁ ὑπογραφή ἔχω οὗτος . ὁ αʹ ἄρχω ἀπό ἑσπέρα μετά ῥῖγος καί λύω ἕως πρωΐ , παραμένω δέ ἕως ὥρα ὄγδοος · εἶτα ἐμπίπτω ἐπισημασία μετά περίψυξις , καί μένω ὁ ἔρχομαι νύξ καί ὁ ἡμέρα ἕως ὥρα ηʹ καί , πάλιν ἄνεσις ἀκολουθέω , εἶτα εἰς ὁ νύξ πάλιν ἐπισημασία μετά ῥῖγος , καί εἰς ἡμέρα πάλιν ἄνεσις ὅμοιος ὁ ἀνάλογος , καί ἑξῆς κύκλος ὅμοιος .